news_article: SaiPa pidensi voittosarjansa jääkiekkoliigassa viiteen otteluun lyömällä Elmeri Kaksosen rystyltä tekemällä maalilla Lukon 1–0.
  SaiPa-vahti Frans Tuohimaalta vaadittiin kauden toiseen nollapeliin 29 torjuntaa, kun Lukko myllytti laukaustilaston nimiinsä 50–29.
  Kotijoukkueen taistelu sai Lappeenrannan Kisapuiston kiehumaan, kun paikalle oli saapunut alkukauteen nähden positiivisesti liki 3 580 katsojaa. Lukko hukkasi yhdeksän ylivoimaminuuttia. Joukkue on pelannut ylivoimalla putkeen 34 minuuttia ilman maalia.
  – Kotijoukkueella oli kulmahampaat näkyvissä. Meiltä jäi aika paljon Mikkelin ja Lappeenrannan välille, kommentoi Lukko-luotsi Pekka Virta.
  Ottelu ratkesi Lukon hyvin mailalla pelaavan maalivahdin Kaapo Kähkösen rännipurkuun, johon pääsi väliin David Goodwin. Hän löysi syötöllään maalilta sentteri Elmeri Kaksosen.
  – Aina ei lähde noin hyvin, mutta nyt rystyveto onnistui. Meillä oli taas hirveä jäähymäärä avauserässä, mutta onneksi selvisimme siitä, Kaksonen sanoi.
  
events.event_id: E1 E2
events.event_type: game result goal
events.text: SaiPa löi Lukon 1–0. Ottelu ratkesi kun David Goodwin löysi syötöllään Elmeri Kaksosen, joka viimeisteli 1-0.
events.home_team: SaiPa
events.guest_team: Lukko
events.score: 1–0 1–0
events.periods: 0–0 0–0 1–0
events.player: Elmeri Kaksonen
events.assist: David Goodwin
events.team: home
events.team_name: SaiPa
events.time: 56.37